Saa ekunini yi yԑ ekuro a ԑtutu mmeaeԑ a ntini nketewa ne mogya akwan nketewa a ԑwᴐ nnipa ho deda no. Ԑtaa tu onipa nanti, ne nan mpᴐ so, ne nan nsowaa ho, anaa ne nan mu. Sԑ ntini nketewa ne mogya akwan a ԑwᴐ nnipa nan ase no ntumi mfa mogya nkᴐ saa akwaa no a na saa kunini a ԑtu onipa nan ase yi tu nnipa. Ԑtumi nso tumi tu obi a a ᴐyare na mogya ntumi nni aforosianeԑ wᴐ ne mu yie, anaa sԑdeԑ mogya si di ne mu aforosianeԑ no ano wᴐ fam no yafunu mu.
Saa ekunini yi bԑtumi adi bosome ansa na awu anaa ayera na ԑhia sԑ ani bԑkᴐ ho, na wᴐama nnuro atim no sԑdeԑ ԑbԑyԑ a mmoawa mma mu mma no nyԑ tan mma no nkᴐfa ᴐhaw foforᴐ mma. Ekunini a ԑtᴐ onipa nan ase no taa pu hohᴐre ba abᴐnten, na mmom ԑntᴐ nkᴐ honam no mu, nanso ԑtumi di honamdua no nya pa ara. Nsԑnkyerԑnne a ԑda adi wᴐ ho no bi nie;
Saa kisikuroyi ayaresa gyina ne kᴐfabaeԑ so. Ayaresa a ԑnyԑ na ne sԑ wᴐbԑsane ama mogya adi aforosianeԑ wᴐ saa mmeaeԑ a aka wᴐn no. Obԑtimi atᴐ nnuro a ԑkum kuro ne mmoawa de ate nsԑnkyerԑnne a ԑda adi no so deԑ, nanso wo dᴐkota bԑma wo adwenkyerԑ sԑ, ԑsԑ sԑ wᴐpae saa beaeԑ no yԑ aperahyԑn sԑdeԑ ԑbԑboa ama mogya a ԑdi aforosianeԑ wᴐ saa beaeԑ hᴐ no ayԑ den. Sԑ ԑkyere so nso wᴐ kwan a wᴐntumi nyԑ ho hwee so a, ᴐbԑkamfo anaa ᴐbԑsusu sԑ ԑwᴐ sԑ wᴐtwa wo nan no.
Mpԑn pii no aporᴐrorᴐ taa yԑn mu dodoᴐ no ara. Obi wᴐ hᴐ a, ᴐde aduro ka anaa ᴐyԑ aduro a, ԑgyae. Nanso obi wᴐ hᴐ a, sԑ ᴐde aduro ka a, na trԑ ara na ԑretrԑ. Obi nso wᴐ hᴐ a ԑkᴐ a na asane aba. Ԑwᴐ sԑ saa nnipa yinom nyinaa ma wᴐn adwene kᴐ saa nsԑnkyerԑnne yinom so na wᴐtu ho anammᴐn, na anka akyi.
